Ir-Regolament tal-Kummissjoni (KEE) Nru 351/2002
tal-25 ta' Frar 2002
li jemenda r-Regolament tal-Kunsill (KE) Nru 3605/93 rigward referenzi għal ESA 95
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 3605/93 tat-22 ta' Novembru 1993 dwar l-applikazzjoni tal-Protokoll dwar il-proċedura ta' l-iżbilanċ eċċessiv mehmuża mat-Trattat li jistabbilixxi l-Komunità Europea [1], kif emendat bir-Regolament (KE) Nru 475/2000 [2], u b'mod partikolari l-Artikolu 7 tiegħu,
Billi:
(1) Id-definizzjonijiet ta' "gvern", "defiċit" u "investiment" huma preskritti fil-Protokoll dwar il-proċedura ta' defiċit eċċessiv anness mat-Trattat u fir-Regolament (KE) Nru 3605/93, b'referenza għas-sistema Ewropea ta' kontijiet nazzjonali u reġjonali fil-Komunità (minn hawn "il quddiem issir referenza għaliha bħala "ESA 95") stabbilita bir-Regolament tal-Kunsill (KE) Nru 2223/96 tal-25 ta' Ġunju 1996 dwar is-sistema Ewropea ta' kontijiet nazzjonali u reġjonali fil-Komunità [3], kif l-aħħar emendat bir-Regolament tal-Kummissjoni (KE) Nru 113/2002 [4]."
(2) Ir-Regolament (KE) Nru 2223/96 fih il-qafas ta' referenza ta' standards, definizzjonijiet, klassifikji u regoli ta' kontijiet komuni biex jinkitbu l-kontijiet ta' l-Istati Membri għar-rekwiżiti ta' statistika tal-Komunità Ewropea, biex jinkisbu riżultati komparabbli bejn Stati Membri.
(3) Ir-Regolament (KE) nru 2558/2001 tal-Parlament Ewropew u tal-Kunsill ta' 3 ta' Diċembru 2001 li jemenda r-Regolament tal-Kunsill (KE) nru 2223/96 fir-rigward ta' riklassifikazzjoni ta' soluzzjonijiet taħt arranġamenti ta' tpartit u taħt patti ta' ftehim ta' rati bil-quddiem [5] biddel il-klassifikazzjoni ta' flussi ta interessi taħt kuntratti ta' tpartit u ftehim ta' forward rate (FRAs) mimm propjeta ta' dħul għal kopnt finanzjarju filwaqt li jistqarr il-bżonn għal trattament speċifiku ta' dawn il-flussi għad-data trasmessa taħt il-proċedura ta' defiċit eċċessiv.
(4) Ir-Regolament (EC) No 3605/93, għandu għalhekk jiġi emendat skond dan.
(5) Sabiex tiġi evitata l-konfużjoni dwar l-applikazzjoni tar-referenzi l-ġodda għall-ESA 95, il-miżuri provduti f' dan ir-Regolament għandhom japplikaw b' effett mill- 1 ta' Jannar 2002,
ADOTTAT DAN IR-REGOLAMENT:
Artikolu 1
L-Artikolu 1(3) tar-Regolament (KE) Nru 3605/93 huwa emendat kif ġej:
1. il-kodiċi "B.9" huwa ssostitwit bl-"EDP B.9";
2. il-kodiċi "D.41" huwa ssostitwit bl-"EDP D.41".
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu japplika mill-1 ta' Jannar 2002.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-25 ta' Frar 2002.